
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti, 8 iunie 2010

PL.x. 362/2010


           AVIZ

asupra proiectului de Lege pentru modificarea  şi completarea Legii nr.55/2006 privind siguranţa feroviară
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru modificarea  şi completarea Legii nr.55/2006 privind siguranţa feroviară, trimis cu adresa nr. PL.x. 362 din 31 mai 2010, înregistrat cu nr. 31/565 din 1 iunie 2010.

Proiectul de lege a fost adoptat de Senat în şedinţa din 26 mai 2010, în calitate de primă Cameră sesizată.

Camera Deputaţilor este Cameră decizională, în conformitate cu art. 75 alin. (1) şi (3) din Constituţia României, republicată şi art. 92 alin. (9) pct.1 din Regulamentul Camerei Deputaţilor, republicat, cu modificările ulterioare.

Proiectul de lege are ca obiect de reglementare modificarea şi completarea Legii nr.55/2006 privind siguranţa feroviară, în vederea transpunerii în totalitate a prevederilor Directivei 2008/110/CE a Parlamentului European şi a Consiliului din 16 decembrie 2008, de modificare a Directivei 2004/49/CE privind siguranţa căilor ferate comunitare (Directiva privind siguranţa feroviară).
Potrivit prevederilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut proiectul de lege  în şedinţa din 8 iunie 2010.
Membrii comisiei au examinat proiectul de lege supus avizării, expunerea de motive şi avizul favorabil, cu observaţii şi propuneri al Consiliului Legislativ, aviz cu nr.232 din 15 martie 2010.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a proiectului de Lege pentru modificarea  şi completarea Legii nr.55/2006 privind siguranţa feroviară.

În raport de obiectul şi conţinutul reglementării,  proiectul de lege  face parte din categoria legilor ordinare. 

                       
PREŞEDINTE,                          
SECRETAR,

                        
  Daniel Buda                                Gabriel Andronache
Consilier parlamentar,

Rodica Penescu

